โบรกคัด 7 หุ้น “ค้าปลีก-ก่อสร้าง” กำไรโต หนุนทิศทางราคาฟื้น
“บล.ไอร่า” คัด 7 หุ้นกลุ่ม “ค้าปลีก-ก่อสร้าง” จากแนวโน้มการออกงบเยียวยาน้ำท่วมหลังสถานการณ์ดังกล่าวเริ่มผ่อนคลายลง คาดจะหนุนทิศทางราคาฟื้นตัวกลับขึ้นได้ต่อ
“บล.ไอร่า” คัด 7 หุ้นกลุ่ม “ค้าปลีก-ก่อสร้าง” จากแนวโน้มการออกงบเยียวยาน้ำท่วมหลังสถานการณ์ดังกล่าวเริ่มผ่อนคลายลง คาดจะหนุนทิศทางราคาฟื้นตัวกลับขึ้นได้ต่อ
18 ต.ค. 2565

บริษัทหลักทรัพย์ ไอร่า จำกัด ระบุในบทวิเคราะห์วันนี้ (18 ต.ค.65) คาดตลาด “Sideway Up” มองแนวรับที่บริเวณ 1,565 / 1,555 และแนวต้านที่บริเวณ 1,580 / 1,590 คาดตลาดจะเริ่มลดน้ำหนักจากความกังวลเกี่ยวกับแนวโน้มการขึ้นดอกเบี้ยของธนาคารกลางสหรัฐ (FED) และให้ความสนใจไปที่การรายงานผลประกอบการของบริษัทจดทะเบียนในตลาดทั่วโลกช่วยผ่อนคลายความกังวลดังกล่าวบ้างในระยะสั้นหนุนทิศทางราคาสินทรัพย์เสี่ยงฟื้นตัวขึ้น
ขณะที่ทิศทาง Dollar Index เริ่มอ่อนตัวลงบ้างเล็กน้อยล่าสุดอยู่ที่ระดับ 112.06 หลังพยายามขึ้นทดสอบแนวต้านที่จุดสูงสุดก่อนหน้าบริเวณ 114.00+/- แล้วไม่ผ่าน คาดตลาดจะเริ่มลดระดับภาวะ Risk-off ลงได้บ้าง หนุนทิศทางราคาสินทรัพย์เสี่ยงฟื้นตัวขึ้นได้ในระยะสั้น
ส่วนเมื่อคืนนี้ FED สาขานิวยอร์กรายงานตัวเลขดัชนีภาคการผลิต (Empire State Index) เดือน ต.ค. ออกมาที่ระดับ -9.1 หดตัวต่อจากเดือนก่อนหน้าและต่ำกว่าที่ตลาดคาด สะท้อนภาคการผลิตในนิวยอร์กยังคงอยู่ในภาวะหดตัวต่อเนื่อง คาดจะลดทอนความสามารถในการปรับขึ้นดอกเบี้ยของ FED ได้บ้างเล็กน้อย หลังจากที่ปัจจุบัน CME FEDWatch Tools คาดการณ์ FED ในช่วงปีหน้าจะปรับขึ้นดดอกเบี้ยสู่ระดับ 4.75-5.00% ตั้งแต่ช่วงต้นปีและคงอัตราดอกเบี้ยระดับสูงดังกล่าวไปจนกว่าจะถึงสิ้นปี 66 บ่งชี้ตลาดรับรู้แนวโน้มการขึ้นดอกเบี้ยของ FED ไปมากพอสมควรแล้ว
ด้านปัจจัยในประเทศคาดตลาดจะเริ่มให้ความสนใจกับการเปิดเผยผลประกอบการในช่วงไตรมาส 3/65 โดย Bloomberg Consensus คาดการณ์ผลประกอบการของหุ้นในกลุ่มธนาคารที่จะเริ่มประกาศเป็นกลุ่มแรกจะเพิ่มขึ้น 1.66% จาไตรมาสก่อน และ 26.55% จากปีก่อน คาดจาก Credit Cost ที่ไม่ได้เร่งตัวขึ้น และ NIM ที่ปรับตัวขึ้นจากไตรมาส 2/65 จากสินเชื่อที่โตขึ้นตามการฟื้นตัวของเศรษฐกิจไทย คาดจะเป็นปัจจัยหนุนแรงเก็งกำไรหุ้นในกลุ่มธนาคาร (BBL, KBANK, SCB และ TTB) ได้บ้าง
ขณะที่คาดการณ์ EPS ของตลาดหุ้นไทยทั้งปี 65 โดย Bloomberg Consensus คาดจะอยู่ที่ระดับ 105.9 บาท/หุ้น เร่งตัวขึ้นจากช่วงเดือนก่อนที่ระดับ 104.0+/- สะท้อนตลาดเริ่มปรับประมาณการผลประกอบการไตรมาส 3/65 อาจออกมาดีกว่าคาดการณ์เดิม มองเป็นจิตวิทยาเชิงบวกต่อทิศทางตลาดหุ้นไทยได้บ้าง
อย่างไรก็ตามยังคงแนะนำให้ระมัดระวังแรงขายของนักลงทุนต่างชาติจากทิศทางค่าเงินดอลลาร์ยังคงแข็งค่าต่อเนื่อง ส่งผลให้ค่าเงินบาทอ่อนค่าอยู่ในระดับสูง โดยล่าสุดค่าเงินบาทปรับตัวขึ้นเข้าใกล้บริเวณ 38.5 บาท/ดอลลาร์สหรัฐ อีกครั้ง ลดทอนความน่าสนใจของตลาดหุ้นไทยในแง่กระแสเงินทุนไหลเข้า
โดยล่าสุดนักลงทุนต่างชาติยังคงขายหุ้นไทยและอยู่ในฝั่ง Short SET50 Index Futures ต่อเนื่อง ทั้งนี้ยังมุมมองมองเชิงบวกบวกต่อหุ้นในกลุ่มค้าปลีกวัสดุก่อสร้าง (HMPRO, GLOBAL, DOHOME และ TASCO) และหุ้นในกลุ่มค้าปลีก (CPALL, MAKRO และ BJC) จากแนวโน้มการออกงบเยียวยาน้ำท่วมหลังสถานการณ์ดังกล่าวเริ่มผ่อนคลายลง คาดจะหนุนทิศทางราคาฟื้นตัวกลับขึ้นได้ต่อ
สำหรับธีมการลงทุน “Selective Play” หุ้นแนะนำวันนี้ “MAKRO” กลยุทธ์ “ทยอยซื้อสะสม” แนวรับ 34.75 / 34.50 Target 37.00 / 39.00 Stop &lt;33.75